
DJNovice  - november 2025  
AKADEMIJA JAVNEGA NAROČANJA - PROŠNJA ZA SODELOVANJE V KRATKI ANKETI
V okviru programa Akademije javnega naročaja smo na podlagi analize anket, ki so jih udeleženci usposabljanj že podali v anketah o zadovoljstvu po posameznem izvedenem usposabljanju, zaznali potrebo po prilagoditvi ali spremembi programa Akademije javnega naročanja tako, da bo ta najbolj ustrezala potrebam uporabnikov.
V ta namen smo pripravili poseben vprašalnik, na podlagi katerega bi želeli pridobiti dragocene povratne informacije, ki bodo služile kot osnova za prihodnje spremembe, dopolnitve in/ali prilagoditve modulov ali priprave povsem novih in drugačnih vsebin Akademije javnega naročanja.
Anketa Usposabljanja Akademije JN - 1KA | Spletne ankete je anonimna, zato vas prijazno prosimo, da si vzamete nekaj minut časa za izpolnitev vprašalnika.
Za vaše sodelovanje se vam zahvaljujemo!
OBVESTILO – Akademija javnega naročanja - Evidenčna naročila in naročila male vrednosti - izvedba december (v živo)
Ministrstvo za javno upravo (Direktorat za javno naročanje) bo v sklopu Akademije javnega naročanja[footnoteRef:1] izvedlo brezplačno usposabljanje za modul z naslovom »Evidenčna naročila in naročila male vrednosti«. [1:  »Naročilo sofinancirata Republika Slovenija in Evropska unija iz Evropskega socialnega sklada plus, v okviru operacije »Dvig profesionalizacije javnega naročanja«.«
] 

Usposabljanje bo potekalo v živo, v sredo 17. 12. 2025. 
Več informacij in prijave so na voljo na naslednji povezavi: Upravna akademija - Evidenčna naročila in naročila male vrednosti 
OBVESTILO – PORTAL JAVNIH NAROČIL – POZIV K PREGLEDU OSNUTKOV V ZAVIHKIH »MOJI DOSJEJI« IN »DRUGE POGODBE«
Na podlagi pregleda stanja objav v zavihku »Moji dosjeji« in »Druge pogodbe« ugotavljamo, da po tem, ko registrirani uporabniki portala javnih naročil (z najmanj pravico »Vnos«) v posameznem postopku oddaje javnega naročila v zavihku »Moji dosjeji« in »Druge pogodbe« ustvarijo nove obrazce ali dokumente (npr. obvestila, odločitve, pogodbe in dodatke k pogodbam), jih v nadaljevanju ne dopolnijo in jih zato precej ostane v statusu »Osnutek«. Ustvarjen obrazec je v nadaljevanju potrebno ustrezno dopolniti.  V primeru, da uporabnik osnutka obrazca ali dokumenta ne potrebuje, je potrebno (nedokončan) osnutek izbrisati. V primerih skupnih javnih naročil so dosjeji naročil zelo obsežni, obrazci v statusu »Osnutek« pa po nepotrebnem povečujejo število zapisov, otežujejo pregled preostalih zapisov v dosjeju in obremenjujejo delovanje aplikacije. 
Registrirane uporabnike portala javnih naročil, ki imajo najmanj pravico »Vnos« pozivamo, da v zavihkih »Moji dosjeji« in »Druge pogodbe« pregledajo nezaključene vnose ter se opredelijo do obrazcev in dokumentov, ki jih imajo v statusu »Osnutek« ter jih dopolnijo in posredujejo v objavo (npr. obvestila), objavijo (npr. odločitve, pogodbe, dodatki k pogodbam) ali izbrišejo. Dosjeji javnih naročil naj vsebujejo le objavljena obvestila, objavljene dokumente ter aktualne osnutke. 
V primeru, da registrirani uporabnik s pravico »Vnos« ne more izvesti izbrisa osnutka, naj se obrne na svojega skrbnika naročnika (skrbnika organizacije). Prosimo, da začasnost statusa »Osnutek« ohranjate tudi v bodoče. 
OBVESTILO - POROČANJE O IZVAJANJU POGODB
Opažamo, da se poročanje o izvajanju pogodb s področja javnega naročanja ne izvaja ali pa se izvaja pomanjkljivo, zato vam posredujemo napotke glede mesečnega poročanja.
V skladu s Pravilnikom o spremembah in dopolnitvah Pravilnika o objavah pogodb s področja javnega naročanja, koncesij in javno-zasebnih partnerstev (Ur. list RS, št. 53/2022) je od 1.1.2023 potrebno mesečno poročati o izvajanju pogodb s področja javnega naročanja, sklenjenih od 1. 1. 2023 dalje. Poročanje je možno izvajati z ročnimi vnosi neposredno na portalu UJP JN plačila (https://jnplacila.ujp.gov.si/#/) ali z avtomatiziranimi izmenjavami podatkov med sistemi.
Za proračunske uporabnike, ki uporabljajo sistem MFERAC, velja, da se sistem MFERAC povezuje s sistemom UJP/JN, prek katerega se izvaja samodejna izmenjava podatkov o izvedenih plačilih na pogodbah s področja javnega naročanja. Izmenjava podatkov se izvaja mesečno, v obdobju od 10. do 18. v vsakem mesecu.
Pogoja za uspešno izmenjavo podatkov sta:
1. Na portalu javnih naročil je potrebno med podatke o pogodbi v polje Interna številka pogodbe vpisati Evidenčno številko pogodbe kot je zabeležena v sistemu MFERAC (primer vpisane pogodbe: C3130-24-337402). V to polje se ne vpisuje ničesar drugega, tudi morebitnih presledkov ne, torej v to polje se vpiše samo C3130-24-337402.
2. V sistemu MFERAC je potrebno na objektu Pravne podlage (DPS-06-87), v sklopu Postopek izbire, v polju Oznaka objave vnesti oznako javnega naročila, ki jo pridobite na portalu javnih naročil, v polju JN številka (primer vpisane oznake: JN003944/2024). Vpisuje se zgolj oznaka JN, šestmestna številka, / in letnica, ter ničesar drugega.
Na osnovi navedenih podatkov, zapisanih v pravilni strukturi (prikazani v primerih, torej brez presledkov ali dodatnih znakov), se podatki o realizaciji uspešno samodejno izmenjajo med sistemi.
Predlagamo, da preverite in ustrezno uredite podatke ter tako prispevate k večji avtomatizaciji izmenjav podatkov.
[image: Podatki o pogodbi, kje se vpiše interna številka pogodbe.]
NE SPREGLEJTE – ZAKON O SPREMEMBAH IN DOPOLNITVAH GRADBENEGA ZAKONA (GZ-1B)
Obveščamo vas, da je bila sprejeta novela GZ-1B: Zakon o spremembah in dopolnitvah Gradbenega zakona (GZ-1B) (PISRS), ki je začela veljati 15.10.2025. Med drugim posega na področje javnega naročanja in sicer tako, da spreminja a) točko tretjega odstavka 100. člena ZJN-3. 

OBVESTILO – TELEFONSKO SVETOVANJE (SISTEM JAVNEGA NAROČANJA)
Obveščamo vas, da se telefonsko svetovanje, ki ga izvaja Direktorat za javno naročanje (sistem javnega naročanja) na št. 01 478 1688, dne 30. in 31. 12. 2025 ne bo izvajalo. 

STIK Z NAMI
Ministrstvo za javno upravo, Direktorat za javno naročanje, Tržaška cesta 21, 1000 Ljubljana

Telefonsko svetovanje (sistem javnega naročanja): 01 478 1688, vsak torek, sredo in četrtek med 9.00 in 12.00 uro: https://ejn.gov.si/direktorat/pomoc-uporabnikom.html

Telefonsko svetovanje (tehnična pomoč, e-JN): 080 2002, vsak dan od ponedeljka do petka med 8.00 in 16.00 uro: https://ejn.gov.si/tehnicna-pomoc (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): https://ejn.gov.si/direktorat/pomoc-uporabnikom.html

Podatki o pogodbi

Noziv pogodbe: Pogodba 3t. C9870-25-112233
Pogodbena vrednost z DDV: 2.345.780,40 EUR
Datum sklenitve pogodbe: 12.09.2024

